rejauldu/bengali-wikipedia huggingface dataset:
২০২৬ আইসিসি অনূর্ধ্ব-১৯ ক্রিকেট বিশ্বকাপ হল একটি আন্তর্জাতিক সীমিত ওভারের ক্রিকেট প্রতিযোগিতা যা ২০২৬ সালে জিম্বাবুয়ে ও নামিবিয়াতে অনুষ্ঠিত হবে। এটি অনূর্ধ্ব-১৯ ক্রিকেট বিশ্বকাপের ষোড়শ সংস্করণ।  অস্ট্রেলিয়া জাতীয় অনূর্ধ্ব-১৯ ক্রিকেট দল হল ডিফেন্ডিং চ্যাম্পিয়ন।  ফরম্যাট ১৬টি দলকে চারটি গ্রুপে বিভক্ত করা হয়েছে, গ্রুপ এ, বি, সি, ডি। প্রতিটি গ্রুপ থেকে শীর্ষ তিনটি দল সুপার সিক্স পর্বে যাবে। গ্রুপ এ এবং ডি-এর চতুর্থ স্থানের দলগুলি একে অপরের মুখোমুখি হবে এবং বি এবং সি-এর চতুর্থ স্থানের দলগুলি প্লেসমেন্ট পর্যায়ে একে অপরের মুখোমুখি হবে।  সুপার-সিক্স পর্বে গ্রুপ এ এবং ডি-এর শীর্ষ তিনটি দলকে একটি গ্রুপে এবং বি এবং সি গ্রুপের শীর্ষ তিনটি দল অন্য গ্রুপে একত্রিত হবে। প্রতিটি দল তাদের গ্রুপ পর্বে সুপার-সিক্স কোয়ালিফাইং দলের বিরুদ্ধে যে পয়েন্ট, জয়, নেট রান রেট অর্জন করেছে তা বহন করবে।  প্রতিটি দল সুপার-সিক্স পর্বে দুটি করে ম্যাচ খেলবে অর্থাৎ এ১ দল সুপার-সিক্সে শুধুমাত্র ডি২ এবং ডি৩ এর সাথে খেলবে। একইভাবে এ২ খেলবে ডি১ এবং ডি৩ এর বিপক্ষে।  সুপার-সিক্স পর্বের প্রতিটি গ্রুপ থেকে শীর্ষ দুটি দল সেমি-ফাইনালে যাবে।  উত্তীর্ণ দল  এগারোটি দল ২০২৬ বিশ্বকাপের জন্য স্বয়ংক্রিয়ভাবে যোগ্যতা অর্জন করেছে, বাকি পাঁচটি দলের প্রতিটি আইসিসি উন্নয়ন অঞ্চল থেকে একটি বাছাইপর্বসহ আঞ্চলিক বাছাইকারীদের দ্বারা নির্ধারিত হয়েছে। প্রথম বাছাইপর্ব টুর্নামেন্ট ছিল এশিয়া ডিভিশন ২ বাছাইপর্ব যা ২০২৪ সালের ২৫ ফেব্রুয়ারি অনুষ্ঠিত হয়।  আফ্রিকা বাছাইপর্বে আঞ্চলিক যোগ্যতার মাধ্যমে প্রথম দল হিসেবে যোগ্যতা অর্জন করেছে তানজানিয়া।   দল  যোগ্যতা অর্জন   আয়োজক দেশ  স্বয়ংক্রিয়ভাবে যোগ্যতা অর্জন          আঞ্চলিক বাছাইপর্ব    নির্ণয়ের অপেক্ষায়  টীকা  তথ্যসূত্র  বিষয়শ্রেণী:আইসিসি অনূর্ধ্ব-১৯ ক্রিকেট বিশ্বকাপ বিষয়শ্রেণী:জিম্বাবুয়েতে আন্তর্জাতিক ক্রিকেট প্রতিযোগিতা বিষয়শ্রেণী:নামিবিয়াতে আন্তর্জাতিক ক্রিকেট প্রতিযোগিতা বিষয়শ্রেণী:২০২৬ অনূর্ধ্ব-১৯ ক্রিকেট বিশ্বকাপ
শিরোপরবর্তী অঞ্চল (ইংরেজিঃ postcranium) বলতে প্রাণিবিজ্ঞান ও ভার্টিব্রাটা প্রত্ননৃবিজ্ঞানে বুঝানো হয় করোটি ব্যতীত কঙ্কালের সমস্ত অংশ। উদাহরণস্বরুপ ডায়ানোসরের ন্যায় বিলুপ্ত প্রাণীর যতগুলো জীবাশ্ম পাওয়া গিয়েছে, সব জীবাশ্মের খুলি পাওয়া যায় না, অন্যান্য হাড়গোড় পাওয়া গিয়েছে। এসব হাড়্গোড়কে একত্রে পোস্টক্রানিয়া বা শিরোপরবর্তী অঞ্চল বলা যায়।  কখনো কখনো হাড়্গোড় দেখে বুঝা দায় হয়ে যায়, কঙ্কালের মাথা আর বাকি কঙ্কালগুলো একই প্রাণীর কিনা। প্রত্ননৃবিজ্ঞানের গবেষণায়, বিভিন্ন প্রজাতির মধ্যে সম্পর্ক নির্ধারণের বেলায়, জীবাশ্মের শিরপরবর্তী অঞ্চলের তুলনায়, শির গবেষণায় বেশি ফলপ্রসূ। যদিও এই ধারণাটা সম্পূর্ণ প্রমাণিত নয়।  তথ্যসূত্র  বিষয়শ্রেণী:Skeletal system  বিষয়শ্রেণী:কঙ্কালতন্ত্র
ক্যাথিড্রাল অফ আওয়ার লেডি অফ দ্য হোলি রোজারিOur Lady of the Holy Rosary Cathedral, Chittagong-  হলো বাংলাদেশের দ্বিতীয় বৃহত্তম শহর চট্টগ্রামের ক্যাথলিক চার্চের অন্তর্গত একটি ক্যাথিড্রাল,-  এটি পাথরঘাটার বান্ডেল সড়কে অবস্থিত। গির্জাটি চট্টগ্রামের রোমান ক্যাথলিক আর্চডিওসিজের আসন বা ক্যাথেড্রা। বর্তমান ক্যাথিড্রালটি ১৮৪৩ সালে ব্রিটিশ শাসনামলে নির্মিত হয় এবং সর্বশেষ ১৯৩৩ সালে সংস্কার করা হয়েছিল। স্থানীয়ভাবে এটি বান্ডেল ক্যাথলিক চার্চ এবং পাথরঘাটা গির্জা নামেও পরিচিত।  তথ্যসূত্র   বিষয়শ্রেণী:চট্টগ্রামের গির্জা বিষয়শ্রেণী:১৯শ শতাব্দীর গির্জা
সুরজ এস কুরুপ একজন ভারতীয় সুরকার এবং অভিনেতা যিনি মালয়ালম চলচ্চিত্র এবং তামিল চলচ্চিত্রের জন্য সুর করেছেন । তিনি ২০১৬ সালের ভল্লিম থেটি পুলিমে থেটি  চলচ্চিত্রে একটি পূর্ণদৈর্ঘ্য চলচ্চিত্র সুরকার হিসাবে আত্মপ্রকাশ করেন।  তিনি মালায়ালাম চলচ্চিত্র সলোর "সীতা কল্যানাম" গানটি রচনার জন্য বিখ্যাত। https://en.wikipedia.org/wiki/Solo_(2017_film)   ব্যক্তিগত জীবন  সুরজ ১৯৮৯ সালের ১০ ডিসেম্বর সজিকুমার কুরুপ এবং সতীদেবীর পরিবারে জন্মগ্রহণ করেন। তাঁর ছোট ভাই নাম  ধীরাজ। সুরজ ২৫ জানুয়ারী ২০১৭ এ শ্রীবিদ্য্য বালারামনকে বিয়ে করেন।    ডিস্কোগ্রাফি   বছর  চলচ্চিত্র  ভাষা  গান  স্কোর  নোট  ২০১৬  ভালিম থেটি পুলিমে থেটি  মালায়ালম  ওয়াইওয়াই ওয়াইওয়াই ২০১৬  কোচবভা পাওলো আইয়াপ্প কোয়েলহো  মালয়ালম  ওয়াইওয়াই এনএন ২০১৬  আন মারিয়া কালীপিলানু  মালয়ালম  এনএন ওয়াইওয়াই ২০১৭  আলেমরা  মালয়ালম  ওয়াইওয়াই ওয়াইওয়াই ২০১৭  একাকী  মালয়ালম/তামিল  ওয়াইওয়াই ওয়াইওয়াই গান: সীতা কল্যাণম   ২০১৭  আড়াআড়ি পথ  মালয়ালম  ওয়াইওয়াই ওয়াইওয়াই ২০১৮  কিনাবালয়  মালয়ালম  এনএন ওয়াইওয়াই ২০১৮  বন্দি  তামিল  ওয়াইওয়াই ওয়াইওয়াই ২০১৯  লুকা  মালয়ালম  ওয়াইওয়াই ওয়াইওয়াই   তথ্যসূত্র    বহিঃসংযোগ      বিষয়শ্রেণী:১৯৮৯-এ জন্ম বিষয়শ্রেণী:জীবিত ব্যক্তি বিষয়শ্রেণী:ভারতীয় চলচ্চিত্র সঙ্গীত সুরকার বিষয়শ্রেণী:তামিল চলচ্চিত্র সঙ্গীত সুরকার
রায়পুর-ভিলাই-দুর্গ এক্সপ্রেসওয়ে ২৬.৬ কিলোমিটার দীর্ঘ (১৬.৫ মাইল) উচ্চ গতির শহুরে এক্সপ্রেসওয়ে যা ছত্তিশগড়ের রাজ্যে জাতীয় মহাসড়ক ৬ (এনএইচ -৬) রায়পুর-ভিলাই ও দুর্গকে যুক্ত করে। এক্সপ্রেসওয়েটি ছত্তিশগড়কে ভারতের বিশিষ্ট গুরুত্বপূর্ণ বন্দরগুলির মধ্যে একটি বিশাখাপত্তনামের সঙ্গে সংযুক্ত করে। Delhi firm bags Rs 190 cr NHAI road contract এক্সপ্রেসওয়েটি দুটি টোল স্টেশন স্থাপন করা হয়েছে, একটি খারুনে - রায়পুর থেকে এক্সপ্রেসওয়ে এন্ট্রি পয়েন্ট এবং অন্যটি কোসনলাতে - দুর্গের দিকে এক্সপ্রেসওয়ে শেষের পয়েন্টে।  ডিএস কনস্ট্রাকশনস লিমিটেড (ডিএসসি) -এর জন্য জাতীয় রাজস্ব কর্তৃপক্ষ কর্তৃক ₹৯৫ কোটি টাকা রায়পুর-দুর্গ এক্সপ্রেসওয়ে প্রকল্পের নির্মাণ কাজে প্রদান করা হয়। The Hindu Business Line : DS Constructions completes expressway . Thehindubusinessline.in (2006-06-19). Retrieved on 2013-12-06.   এক্সপ্রেসওয়ে একটি নির্মাণ-অপারেট-ট্রান্সফার (বিওটি) ভিত্তিতে নির্মিত হয়েছে ১১ বছরের ৯ মাসের ছুটির মেয়াদ, প্রকল্পটির নির্মাণ সময়ের সাথে। Delhi firm bags Rs 190 cr NHAI road contract. Business Standard (2006-01-11). Retrieved on 2013-12-06.  কাজটির দ্বারা ছত্তিশগড়ের এনএইচ -৬-এর রায়পুর-দুর্গ বিভাগে বিদ্যমান দুটি-লেনের সড়কপথ চারটি লেনে নির্মাণ করেছে।   এই এক্সপ্রেসওয়েটি রায়পুর ও দুর্গের মধ্যে ভ্রমণের সময় কমেছে।Raipur Durg : Latest News on Raipur Durg , Raipur Durg Updates, Raipur Durg Videos, Photos, Wiki, Topic. Moneycontrol.com. Retrieved on 2013-12-06.  তথ্যসূত্র  বিষয়শ্রেণী:ছত্তিশগড়ের এক্সপ্রেসওয়ে বিষয়শ্রেণী:ভারতের এক্সপ্রেসওয়ে
আবু জাফর আবদুল্লাহ আল মামুন ইবনে হারুন (, ) (১৪ সেপ্টেম্বর ৭৮৬ – ৯ আগস্ট ৮৩৩) ছিলেন ৭ম আব্বাসীয় খলিফা। তিনি ৮১৩ সাল থেকে ৮৩৩ সালে মৃত্যুর আগ পর্যন্ত পর্যন্ত শাসন করেন। তার ভাই আল আমিন নিহত হওয়ার পর তিনি তার স্থলাভিষিক্ত হন। তার জীবনকর্মে উপর শিবলী নোমানীর রচিত আল মামুন অন্যতম।Siege of Baghdad (812-813), Ralph M. Baker, Conflict and Conquest in the Islamic World: A Historical Encyclopedia, Vol. I, ed. Alexander Mikaberidze, (ABC-CLIO, 2011), 174.   আরও দেখুন   বাইতুল হিকমাহ  আল ফাদল ইবনে সাহল   তথ্যসূত্র    আরও দেখুন       John Bagot Glubb The Empire of the Arabs, Hodder and Stoughton, London, 1963.  Peter Tompkins, "Secrets of the Great Pyramid", chapter 2, Harper and Row, 1971.  E. de la Vaissière, Samarcande et Samarra. Elites d'Asie centrale dans l'empire Abbasside, Peeters, 2007    Michael Cooperson, Al-Ma’mun, Oneworld Publications, Oxford, 2005  Dimitri Gutas, Greek Thought, Arabic culture: the Graeco-Arabic translation movement in Baghdad and early Abbasid society Routledge, London, 1998  Hugh N. Kennedy, The Early Abbasid Caliphate, a political History, Croom Helm, London, 1981  John Nawas, A Reexamination of three current explanations for Al-Ma’mun’s introduction of the Mihna, International Journal of Middle Eastern Studies 26, (1994) pp. 615–629  John Nawas, John The Mihna of 218 A.H./833 A.D. Revisited: An Empirical Study, Journal of the American Oriental Society 116.4 (1996) pp. 698–708   বহিঃসংযোগ     Al-Mamum: Building an Environment for Innovation   (PDF version)  বিষয়শ্রেণী:৭৮৬-এ জন্ম বিষয়শ্রেণী:৮৩৩-এ মৃত্যু বিষয়শ্রেণী:হারুনুর রশিদ বিষয়শ্রেণী:৯ম শতাব্দীর আব্বাসীয় খলিফা বিষয়শ্রেণী:৯ম শতাব্দীর আরব ব্যক্তি বিষয়শ্রেণী:আরব মুসলিম বিষয়শ্রেণী:আরব-বাইজেন্টাইন যুদ্ধের আব্বাসীয় ব্যক্তি বিষয়শ্রেণী:আরব্য রজনীর চরিত্র
অবোধ ১৯৮৪ সালে মুক্তি প্রাপ্ত একটি হিন্দি চলচ্চিত্র যেটি পরিচালনা করেছিলেন হীরেন নাগ। চলচ্চিত্রটি মাধুরী দীক্ষিত অভিনীত প্রথম চলচ্চিত্র এবং তাপস পাল অভিনীত প্রথম হিন্দি চলচ্চিত্র।   কাহিনি  গৌরী (মাধুরী দীক্ষিত) তার বাবা মায়ের সাথে ছোট একটি শহরে বাস করে। এক মেলায় তার সাথে শঙ্কর (তাপস পাল) নামের এক ছেলের সাথে ছোটখাটো ঝগড়া হয়। ঝগড়ায় শঙ্করের ঠাকুরমা (লীলা মিশ্রা) গৌরীর পক্ষাবলম্বন করেছিলেন ও শঙ্করকে তিরস্কার করেছিলেন। শঙ্করের ঠাকুরমা এক সন্ধ্যায় গৌরীকে প্রার্থনার সময় গান গাইতে দেখে গৌরীকে তার নাতবৌ হিসেবে মনে মনে পছন্দ করেন।  এরপর, গৌরীর বিয়ে ঠিক হয়। বিয়ের কথা শুনে গৌরী খুব খুশি হয়। কিন্তু, যখন সে জানতে পারে তার হবু বর শঙ্কর, তখন সে আশাহত হয়। পরে সে সবকিছু মেনে নেবার চেষ্টা করে। শঙ্করের বাড়িতে আসার পর সে শঙ্করের ভাইয়ের সাথে নিয়মিত খেলাধুলা শুরু করে ও এতে অনেক সময় ব্যয় করতে থাকে। এসব দেখে শঙ্কর বুঝতে পারে সে, গৌরীর এখনো পুরোপুরি মানসিক পরিপক্বতা আসে নি। সে তার সাথে ঘনিষ্ঠ হবার চেষ্টা করে ব্যর্থ হয়। একদিন সে বলপূর্বক গৌরীর সাথে ঘনিষ্ঠ হবার চেষ্টা করলে তাদের মাঝে আরো দূরত্বের সৃষ্টি হয়।  এরপর, গৌরীর বান্ধবী রত্নার (শীলা ডেভিড) বিয়ে হয়। রত্না বিয়ের পর নিজ বাড়িতে ফিরে আসলে একদিন গৌরী তার বান্ধবীকে দেখতে যায়। সেদিন রত্না তাকে স্বামী স্ত্রীর পবিত্র সম্পর্কের বিষয়টি তাকে বোঝায়। এরপর, সে বিয়ের গুরুতে বুঝতে পারে ও শঙ্করের কাছে ফিরে যাবার সিদ্ধান্ত নেয়। আসার পর দে জানতে পারে যে, শঙ্কর কলেজে পড়াশোনা করার জন্য অন্য শহরে বসবাস করার সিদ্ধান্ত গ্রহণ করেছে। বিষয়টি গৌরীকে নিজের কাছে অপরাধী করে তোলে।  কয়েক মাস শঙ্কর তার পরিবারকে কোনো খবর পাঠায় নি। এই সময়ে রত্না গৌরীকে তার শ্বশুরবাড়িতে দেখতে আসে। আসার পরে সে গৌরী আর তার স্বামীর মাঝে সৃষ্টি হওয়া দূরত্বের ব্যাপারে জানতে পারে। শঙ্করের বাবা গজানন সিং (বিনোদ শর্মা) তার ছেলের হোস্টেলে তার ছেলের সমাচার জানার জন্য যান। হোস্টেলে আসার পর তিনি জানতে পারেন শঙ্কর তার আসার আগের দিন হোস্টেল থেকে চলে গিয়েছে ও কবে আসবে সে ব্যাপারে কাউকে কিছু বলে নি। তিন মাস ধরে শঙ্কর নিরুদ্দেশ থাকে।  একদিন মেলায় শঙ্করের সাথে রত্নার দেখা হয়। রত্না শঙ্করকে জানায় যে, গৌরীর মাঝে আগের মত শিশুসুলভ মানসিকতা নেই। সে আরো জানায় যে, তার এরকম কর্মকাণ্ড গৌরীকে নিজের কাছে অপরাধী করে তুলেছে। শিশুসুলভ মানসিকতা বিশিষ্ট গৌরীকে এমন শাস্তি দেবার জন্য শঙ্করকে তিরস্কার করে সে। এরপর, শঙ্কর গৌরীর কাছে ফিরে আসে ও তারা একত্রে বসবাস করতে থাকে।   শ্রেষ্ঠাংশে   তাপস পাল - শঙ্কর সিং  মাধুরী দীক্ষিত - গৌরী  বিনোদ শর্মা - গজানন সিং, শঙ্করের বাবা  লীলা মিশ্রা - শঙ্করের ঠাকুরমা, গজাননের মা  শীলা ডেভিড - রত্না  রাজশ্রী নায়ার - রাজশ্রী  সবিতা প্রভুনে - গৌরীর ভাবি  দিনেশ হিঙ্গু - বিয়ের ফটোগ্রাফার  মোহন ছোটি - মেলার ফটোগ্রাফার  অশোক সারাফ - হনুমান  সুন্দর পুরোহিত   সঙ্গীত   "ঘানি ঘানি আমরাইয়া" - হেমলতা  "ঘানি ঘানি আমরাইও (পার্ট-২)" - হেমলতা  "তুঝে দেখনে কো তারাস্তি হ্যায় আঁখে ইয়ে দিল" - সুরেশ ওয়াড়কর  "মন্দির কি মূর্তি সি বাইঠি" - হেমলতা, সুরেশ ওয়াড়কর  "ঘির আয়ে মেঘ পর্বত পে বিজুরিয়া চামকে" - হেমলতা  "সাম্ব সদা শিব, সাম্ব সদা শিব" - কে জে যেসুদাস  "চন্দ্র বাল সবিতাম" - হেমলতা   তথ্যসূত্র    বহিঃসংযোগ      বিষয়শ্রেণী:১৯৮৪-এর চলচ্চিত্র বিষয়শ্রেণী:ভারতীয় চলচ্চিত্র বিষয়শ্রেণী:হিন্দি ভাষার চলচ্চিত্র বিষয়শ্রেণী:১৯৮০-এর দশকের হিন্দি ভাষার চলচ্চিত্র
Notice of Dispute resolution noticeboard discussion  60px|left This message is being sent to let you know of a discussion at the Wikipedia:Dispute resolution noticeboard regarding a content dispute discussion you may have participated in. Content disputes can hold up article development and make editing difficult for editors. You are not required to participate, but you are both invited and encouraged to help this dispute come to a resolution.   Please join us to help form a consensus. Thank you! __NOTOC__
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: __প্রত্যাশিত_অসংযুক্ত_পাতা__অপসারণ করা হল। উল্লেখযোগ্যতা প্রতিষ্ঠিত হয় নি। ~মহীন (আলাপ) ১৪:৩২, ৮ ফেব্রুয়ারি ২০২৫ (ইউটিসি) :শান্তিপুর আদর্শ উচ্চ বিদ্যালয়   – (অপসারণের প্রস্তাবনা দেখুনলগ দেখুন | মনোনয়নের পর থেকে সম্পাদনা) () ১৯৭২ সালে প্রতিষ্ঠিত এমপিওভুক্ত মাধ্যমিক বিদ্যালয়। বিশেষ কোনো উল্লেখযোগ্যতা নেই। উল্লেখযোগ্যাতা জন্য বিভিন্ন তথ্য তুলে ধরা হয়েছে যা অন্যান্য মাধ্যমিক বিদ্যালয়েও সংঘঠিত হয়ে থাকে।~ সাকিব (আলাপ • অবদান • লগ) ১০:৩৫, ২৭ জানুয়ারি ২০২৫ (ইউটিসি)   নিবন্ধটিতে অনেক সুন্দর ও স্পষ্ট করে সূত্র ও উল্লেখযোগ্য কেন তা ব্যখ্যা করা হয়েছে। মোবাশশির' (আলাপ) ১০:৫৪, ২৭ জানুয়ারি ২০২৫ (ইউটিসি) @মোবাশ্বির, নিবন্ধে যে সকল তথ্য স্পষ্ট ও সুন্দর করে তুলে ধরা হয়েছে, তা অন্যান্য মাধ্যমিক বিদ্যালয়েও রয়েছে। তাহলে হলে যে কোন মাধ্যমিক বিদ্যালয়ে উল্লেখযোগ্য হতো।  ~ সাকিব (আলাপ • অবদান • লগ) ১৩:৫৭, ২৭ জানুয়ারি ২০২৫ (ইউটিসি) মাধ্যমিক বিদ্যালয় যেগুলো উল্লেখযোগ্য সেগুলো থাকার উপযোগী। দেখুন, বরিশাল সরকারি বালিকা উচ্চ বিদ্যালয় মোবাশশির' (আলাপ) ১৫:২০, ২৭ জানুয়ারি ২০২৫ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
ইয়েসিকা সোব্রিনো (; জন্ম: ২৬ মে ১৯৯৪) হলেন একজন মেক্সিকীয় সমলয় সাঁতারু, যিনি মেক্সিকোর প্রতিনিধি হিসেবে বিভিন্ন আন্তর্জাতিক প্রতিযোগিতায় অংশগ্রহণ করে থাকেন।  সোব্রিনো মেক্সিকোর হয়ে ২০২৪ গ্রীষ্মকালীন অলিম্পিকে অংশগ্রহণ করেছেন।   প্রারম্ভিক জীবন  ইয়েসিকা সোব্রিনো ১৯৯৪ সালের ২৬শে মে তারিখে মেক্সিকোর মেক্সিকো সিটিতে জন্মগ্রহণ করেছেন এবং সেখানেই তার শৈশব অতিবাহিত করেছেন।   খেলোয়াড়ি জীবন  সোব্রিনো মেক্সিকোর প্রতিনিধি হিসেবে ২০২৪ গ্রীষ্মকালীন অলিম্পিকে শুধুমাত্র একটি প্রতিযোগিতায় অংশগ্রহণ করেছেন।  তিনি রেগিনা আলফেরেস, ফেরনান্দা আরেয়ানো, নুরিয়া দিয়োসদাদো, ইতসামারি গন্সালেস, ইয়োয়ানা হিমেনেস, সামান্তা রোদ্রিগেস এবং পামেলা তোস্কানোর সাথে মেক্সিকোর দল হিসেবে দলগত প্রতিযোগিতায় অংশগ্রহণ করেছিলেন; প্রতিযোগিতাটিতে তারা সর্বমোট ৮৫৩.৭৯৩২ পয়েন্ট অর্জন করে ৭ম স্থান অধিকার করেছেন; যেখানে টেকনিকাল, ফ্রি এবং অ্যাক্রোব্যাটিক রুটিনে তারা যথাক্রমে ২৪২.৯৪৯১, ৩৪৭.৩৮৭৪ এবং ২৬৩.৪৫৬৭ পয়েন্ট পেয়েছিলেন।   তথ্যসূত্র    বহিঃসংযোগ      বিষয়শ্রেণী:১৯৯৪-এ জন্ম বিষয়শ্রেণী:জীবিত ব্যক্তি বিষয়শ্রেণী:মেক্সিকীয় নারী সাঁতারু বিষয়শ্রেণী:মেক্সিকীয় সমলয় সাঁতারু বিষয়শ্রেণী:মেক্সিকোর অলিম্পিক সমলয় সাঁতারু বিষয়শ্রেণী:২০২৪ গ্রীষ্মকালীন অলিম্পিকের সমলয় সাঁতারু
মুহাম্মদ সামসুল হক (জন্ম: ১ মার্চ, ১৯২৭ -) স্বাধীন বাংলা ফুটবল দল এর প্রতিষ্ঠাতা সভাপতি ছিলেন। তিনি ১৯৭১ সালে বাংলাদেশের মুক্তিযুদ্ধে সক্রিয়ভাবে অংশগ্রহণ করেছিলেন।   জন্ম  মোঃ সামসুল হক ১৯২৭ সালের ১ মার্চ গাজীপুর জেলার অন্তর্গত কালিয়াকৈর থানাধীন ঠেংঙ্গারবান্দ গ্রামে এক সম্ভ্রান্ত ও ধনাঢ্য মুসলিম পরিবারে জন্মগ্রহণ করেন।   শিক্ষাজীবন  মোঃ সামসুল হক ঢাকা বিশ্ববিদ্যালয় থেকে ১৯৫২ সালে রাষ্ট্রবিজ্ঞানে এম.এ ডিগ্রী লাভ করেন এবং ১৯৫৩ সালে আইন শিক্ষা সম্পন্ন করেন।   রাজনৈতিক জীবন  ভাষা আন্দোলন ও ৬ দফা আন্দোলনে অগ্রণী ভূমিকা পালন করায় তাকে বিভিন্ন সময় কারা ভোগ করতে হয়। তিনি মুক্তিযুদ্ধের প্রারম্ভে ১৯৭১ সালের ১৯শে মার্চ জয়দেবপুর ক্যান্টনমেন্টে পাকিস্তানি সামরিক জান্তা কর্তৃক বেঙ্গল রেজিমেন্টের সৈনিকদেরকে ষড়যন্ত্রমূলক উপায়ে নিরস্ত্রীকরণের বিরুদ্ধে প্রতিরোধ গড়ে তুলেন এবং সক্রিয়ভাবে স্বাধীনতা যুদ্ধে অংশ গ্রহণ করেন। জনাব মোঃ সামসুল হক এদেশের একজন প্রবীনতম সমবায়ী। তিনি ঢাকা কেন্দ্রীয় সমবায় ব্যাংকের সাবেক চেয়ারম্যান। তিনি ১৯৫৪ সালে প্রাদেশিক পরিষদে, ১৯৭০ সালে জাতীয় পরিষদে এবং ১৯৭৩ সালে জাতীয় সংসদ সদস্য নির্বাচিত হন॥ তিনি ১৯৮৪ সালে গণপ্রজাতন্ত্রী বাংলাদেশ সরকারের তথ্যমন্ত্রীর দায়িত্ব পালন করেন। এছাড়া তিনি বিদেশে বাংলাদেশ সরকারের রাষ্টদূত এর দয়িত্ব পালন করেন।   সূত্র   গাজীপুর জেলা তথ্য বাতায়ন   তথ্যসূত্র    বহি:সংযোগ   বিষয়শ্রেণী:বাংলাদেশী রাজনীতিবিদ বিষয়শ্রেণী:১৯২৭-এ জন্ম
200px|left|Flag of Bangladeshগণপ্রজাতন্ত্রী বাংলাদেশ দক্ষিণ এশিয়ার একটি রাষ্ট্র। ১৯৪৭ খ্রিস্টাব্দে ব্রিটিশ ঔপনিবেশক শাসনাবসানে ভারত উপমহাদেশ বিভক্ত হয়ে পাকিস্তান নামে যে-দেশটি সৃষ্টি হয়েছিল, তার পূর্বাঞ্চলীয় প্রদেশ পূর্ব পাকিস্তান শোষণ, বৈষম্য ও নিপীড়নের বিরূদ্ধে  সশস্ত্র সংগ্রামের মধ্য দিয়ে ১৯৭১ খ্রিস্টাব্দে একটি স্বাধীন ও সার্বভৌম দেশ হিসাবে প্রতিষ্ঠিত হয়। স্বাধীনতা পরবর্তী সময়ে দারিদ্র্যপীড়িত বাংলাদেশে বিভিন্ন সময় ঘটেছে দুর্ভিক্ষ ও প্রাকৃতিক দুর্যোগ; এছাড়াও প্রলম্বিত রাজনৈতিক অস্থিতিশীলতা ও অনাকাঙ্ক্ষিত সামরিক অভ্যুত্থান এদেশের অগ্রগতিকে বাধাগ্রস্ত করেছে। ১৯৯১ খ্রিস্টাব্দে গণতান্ত্রিক শাসন ব্যবস্থা পুনঃপ্রতিষ্ঠিত হবার পর থেকে বাংলাদেশ ধীরে ধীরে অর্থনৈতিক প্রগতি ও সমৃদ্ধির পথে এগিয়ে চলেছে। বিশ্বের সবচেয়ে জনবহুল দেশগুলোর তালিকায় বাংলাদেশের অবস্থান সপ্তম। কিন্তু আয়তনের হিসেবে বাংলাদেশ বিশ্বে ৯৩তম; ফলে বাংলাদেশ বিশ্বের সবচেয়ে ঘনবসতিপূর্ণ দেশগুলোর একটি। 300px|right|বাংলাদেশের অবস্থান তবে ১৯৭৫ খ্রিস্টাব্দের তুলনায় বাংলাদেশের মাথাপিছু জিডিপি (মূল্যস্ফীতি সমন্বয়কৃত) প্রায় দ্বিগুণ হয়েছে, এবং ১৯৯০-এর শুরুর দিককার তুলনায় দারিদ্র্যহার প্রায় ২০ শতাংশ হ্রাস পেয়েছে। উন্নতির ক্রমধারায় বাংলাদেশ ‘পরবর্তী একাদশ‍’ অর্থনীতিসমূহের তালিকায়ও স্থান করে নিয়েছে। রাজধানী ঢাকা ও অন্যান্য শহরের পরিবর্ধন বাংলাদেশের এই উন্নতির চালিকাশক্তিরূপে কাজ করছে। আর এর কেন্দ্রবিন্দুতে কাজ করেছে একটি উচ্চাকাঙ্ক্ষী মধ্যবিত্ত শ্রেণীর ত্বরিত বিকাশ। বাংলাদেশের বর্তমান সীমারেখা নির্ধারিত হয় ১৯৪৭ সালের ভারত বিভাগের সময়, নবগঠিত দেশ পাকিস্তানের পূর্ব অংশ (পূর্ব পাকিস্তান) হিসেবে।   <div class="noprint" style="text-align:right;margin-right:10px;margin-bottom:4px;font-variant: small-caps;"> 30px বিস্তারিত  বিষয়শ্রেণী:বাংলাদেশ প্রবেশদ্বার
ব্ল্যাক ওয়ার: মিশন এক্সট্রিম ২ হল ২০২৩ সালের একটি বাংলাদেশী পুলিশ অ্যাকশন থ্রিলার চলচ্চিত্র, যা কপ ক্রিয়েশন দ্বারা নির্মিত। এটি ২০২১ সালের মিশন এক্সট্রিম চলচ্চিত্রের সিক্যুয়াল। এটি পরিচালনা করেছেন সানি সানোয়ার ও ফয়সাল আহমেদ। ছবিতে প্রধান চরিত্রে অভিনয় করেছেন আরিফিন শুভ, ঐশী, সাদিয়া নাবিলা, তাসকিন রহমান, মিশা সওদাগর, সুমিত সেনগুপ্ত।   অভিনয়শিল্পী   আরিফিন শুভ  -  নাবিদ আল শাহরিয়ার, অতিরিক্ত উপ-পুলিশ কমিশনার (এডিসি), সিটিটিসি।   ঐশী -  সিলভীর   তাসকিন রহমান  - খালিদ  সাদিয়া নাবিলা - এসি ইরা / ইয়াসমিন বেগম  সুমিত সেনগুপ্ত - শহিদ     সুদীপ বিশ্বাস দ্বীপ   রাইসুল ইসলাম আসাদ - আফজাল আসিফ  ফজলুর রহমান বাবু - ডিব্বা বাব  ইরেশ যাকের - তারেক  শহীদুজ্জামান সেলিম - পুলিশ কমিশনার   শতাব্দী ওয়াদুদ - ডিসি মাহাবুব  শামস সুমন  মনোজ কুমার প্রামানিক - রানা  মাজনুন মিজান - সালেহীন  মিশা সওদাগর - খান  আরেফ সৈয়দ - জয়েশ  সৈয়দ হাসান ইমাম - স্বরাষ্ট্রমন্ত্রী  খালিদ হাসান রুমি   ববি - ‘চালাও গুলি’ গানে  প্রযোজনা  ঢাকা অ্যাটাক (২০১৭) এবং মিশন এক্সট্রিম (২০২১) এর সাফল্যের পর, সানি সারওয়ার মিশন এক্সট্রিমের সিক্যুয়াল তৈরি করার ঘোষণা দেন। সিক্যুয়াল ব্ল্যাক ওয়ার: মিশন এক্সট্রিম ২ মিশন এক্সট্রিম শেষ হওয়ার পরে হয়।   মুক্তি  চলচ্চিত্রটি ২০২৩ সালের ৬ জানুয়ারী মুক্তি পাওয়ার কথা ছিল, কিন্তু একই বছর ১৩ জানুয়ারী মুক্তির জন্য পুনঃনির্ধারিত করা হয়েছিল। এই ফ্র্যাঞ্চাইজির প্রথম অংশটি ২০২১ সালের ৩ ডিসেম্বর প্রেক্ষাগৃহে মুক্তি পায়।   সমালোচনামূলক প্রতিক্রিয়া  ডেইলি স্টার মুভিটির প্রশংসা করে বলেছে "যারা অ্যাকশন থ্রিলার মুভি দেখতে পছন্দ করেন তারা অবশ্যই বড় পর্দায় ব্ল্যাক ওয়ার পছন্দ করবেন"।  নতুন নিউজ মনিটর ব্ল্যাক ওয়ার: মিশন এক্সট্রিম ২ কে প্রথমটির তুলনায় ব্যাপক উন্নতি বলে অভিহিত করেছে এবং বলেছে "কালো যুদ্ধ যা দেখিয়েছে তার জন্য প্রশংসার দাবিদার"।  বাংলা মুভি ডাটাবেসের পর্যালোচনায়, তারা ছবিটিকে ৮/১০ রেটিং দিয়েছে এবং ব্ল্যাক ওয়ার: মিশন এক্সট্রিম ২ " মিশন এক্সট্রিমের চেয়ে ভাল মুভি" বলে অভিহিত করেছে এবং এটি দর্শকদের কাছে একটি জোরালো সুপারিশ করেছে।    তথ্যসূত্র   বহিঃসংযোগ  বিষয়শ্রেণী:বাংলা ভাষার বাংলাদেশী চলচ্চিত্র বিষয়শ্রেণী:২০২০-এর দশকের বাংলা ভাষার চলচ্চিত্র বিষয়শ্রেণী:বাংলাদেশী মারপিটধর্মী চলচ্চিত্র বিষয়শ্রেণী:বাংলাদেশী রোমাঞ্চকর চলচ্চিত্র বিষয়শ্রেণী:বাংলাদেশী মারপিটধর্মী রোমাঞ্চকর চলচ্চিত্র বিষয়শ্রেণী:কোভিড-১৯ মহামারীর কারণে স্থগিত চলচ্চিত্র বিষয়শ্রেণী:বাংলাদেশ পুলিশের কাল্পনিক চিত্রায়ণ
দিগ্বিজয় সিংহ ভৈরন সিং শেখাওয়াত মুখ্যমন্ত্রী থাকাকালীন  রাজস্থানের কৃষিমন্ত্রী ছিলেন। The Times of India Directory and Year Book including Who's Who, 1979>  তিনি জনতা দল থেকে পৃথক হয়ে জনতা দল (দিগ্বিজয়) গঠন করেছিলেন এবং ভৈরন সিং শেখাওয়াতের নেতৃত্বাধীন বিজেপি সরকারকে সমর্থন করেছিলেন।  পরে জনতা দল (ডি) ভারতীয় জনতা পার্টিতে একীভূত হয়েছিল।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:জনতা দলের রাজনীতিবিদ বিষয়শ্রেণী:রাজস্থানি ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:রাজস্থানের ভারতীয় জনতা পার্টির রাজনীতিবিদ বিষয়শ্রেণী:রাজস্থানের রাজ্য মন্ত্রিপরিষদের মন্ত্রী
নৈরাশ্যবাদ এমন একটি ধারণা যা বলে, আমাদের অভিজ্ঞতালব্ধ বিশ্ব যতটা খারাপ হতে পারে ঠিক ততটাই খারাপ, অর্থাৎ নিকৃষ্টতম। এর ইংরেজি প্রতিশব্দ পেসিমিজম শব্দটি গ্রিক শব্দ পেসিমাস থেকে এসেছে যার অর্থ নিকৃষ্টতম। নৈরাশ্যবাদের সবচেয়ে বিস্তৃত ব্যাখ্যা করেছেন জার্মান দার্শনিক আর্টুর শোপনহাউয়ার।  দার্শনিক নৈরাশ্যবাদ দার্শনিক নৈরাশ্যবাদ প্রায়ই শিল্পকলা ও সাহিত্যের সাথে জড়িত থাকে। আর্টুর শোপনহাউয়ারের দর্শন রিশার্ড ভাগনার, ইয়োহানেস ব্রামস ও গুস্টাভ মালার-সহ বিভিন্ন সুরকারদের কাছে জনপ্রিয় ছিল।, The Stanford Encyclopedia of Philosophy (Winter 2011 Edition), Edward N. Zalta (ed.) সাহিত্যে নৈরাশ্যবাদের শুরুর দিকের উদাহরণ হল মিগেল দে থের্ভান্তেসের সৃষ্টিকর্মসমূহ। কয়েকজন দার্শনিক নৈরাশ্যবাদী, যেমন আলবের কাম্যু উপন্যাস এবং লেওপার্দি কবিতা লিখেছেন। নৈরাশ্যবাদের সাথে সম্পৃক্ত একটি ভিন্নধর্মী সাহিত্যিক ধরন হল প্রবচন লেখনী এবং লিওপার্দি, ফ্রিডরিখ নিৎশে ও সিওরানের সৃষ্টিকর্মে তা দেখা যায়। উনবিংশ ও বিংশ শতাব্দীর লেখকবৃন্দ তাদের সৃষ্টিকর্মে নৈরাশ্যবাদী দৃষ্টিভঙ্গি প্রকাশ করেছেন কিংবা শার্ল বোদেলের, স্যামুয়েল বেকিট, গটফ্রিড বেন, হোর্হে লুইস বোর্হেস, চার্লস বুকোভ্‌স্কি, দিনো বুৎসাতি, লর্ড বায়রন, লুই-ফের্দিনান সেলিন, ইয়োজেফ কনরাদ, ফিওদোর দস্তয়েভ্‌স্কি, মিহাই এমিনেস্কু, সিগমুন্ড ফ্রয়েড, টমাস হার্ডি, সাদেগ হেদায়েত, এইচ. পি. লাভক্রাফট, টমাস মান, কামিলো পেসানা, এডগার সালটাস, ও জেমস টমসনদের মত নৈরাশ্যবাদী দার্শনিকদের দ্বারা প্রভাবিত ছিলেন। বিংশ শতাব্দীর শেষভাগের এবং একবিংশ শতাব্দীর সাহিত্যিকগণ ডেভিড বেনাটার, টমাস বের্নহার্ড, ফ্রিডরিখ ড্যুরেনমাট, জন গ্রে, মিশেল হুয়েলবেক, আলেকজান্ডার ক্লুগ, টমাস লিগোত্তি, করম্যাক ম্যাকা‌র্থি, ইউজিন থ্যাকার, ও পিটার ভেসেল জাফিদের দার্শনিক নৈরাশ্যবাদের নিয়ে অনুসন্ধান করেছেন।  তথ্যসূত্র  বহিঃসংযোগ     বিষয়শ্রেণী:জ্ঞানতত্ত্ব বিষয়শ্রেণী:জীবনের দর্শন বিষয়শ্রেণী:আবেগ
thumb|কেএনএমডব্লিওটি ১৭০০০ খুলি কেএনএমডব্লিওটি ১৭০০০ ( "কালো খুলি") হচ্ছে প্যারানথ্রোপাস ইথিওপিকাস এর জীবাশ্ম হয়ে যাওয়া প্রাপ্তবয়স্ক মানুষের খুলি। এটি কেনিয়ার পশ্চিম তুকার্না হ্রদে এলান ওয়াকার আবিষ্কার করেন।  এটি ২৫ লক্ষ বছরের পুরাতন বলে অনুমান করা হয়েছে। এই প্রাপ্ত বয়স্ক মানুষের মস্তিষ্কের ধারণক্ষমতা ছিল ৪১০ সিসি। এর হাড়ের আলে গাট্টাগোট্টা মুলক অর্থাৎ বড়সড় বৈশিষ্ট্য ছিল। ম্যাঙানিজ এর কারণে এর রঞ্জন উচ্চতর। এই জীবাশ্মের মুখ কপাল থেকে বাইরের দিকে প্রসারিত। এর জাইগোম্যাটিক হাড় প্রসারিত এবং হাড়ের আল যে কোনো প্রাক মানুষ থেকে বড়। চোয়ালের ছেদন দাঁত ও পুরঃছেদন দাঁত প্রাক মানবদের বৈশিষ্ট্য; তাদের বড় দাঁত থাকে।  আরও দেখুন  List of fossil sites (with link directory)  List of hominina (hominin) fossils (with images)  তথ্যসূত্র  বহিঃসংযোগ  Archaeology Info  Smithsonian Institution  বিষয়শ্রেণী:Paranthropus fossils বিষয়শ্রেণী:প্রাগৈতিহাসিক কেনিয়া বিষয়শ্রেণী:Quaternary fossil record
লি-ফাই ( লিফি নামেও লেখা) হল একটি বেতার যোগাযোগ প্রযুক্তি যা ডিভাইসগুলির মধ্যে তথ্য প্রেরণের জন্য আলো ব্যবহার করে। এডিনবার্গে ২০১১ সালের টেডগ্লোবাল আলোচনার সময় হ্যারাল্ড হাস এই শব্দটি প্রথম চালু করেছিলেন।   লি-ফাই হল একটি হালকা যোগাযোগ ব্যবস্থা যা দৃশ্যমান আলো, অতিবেগুনি, এবং ইনফ্রারেড বর্ণালীতে উচ্চ গতিতে তথ্য প্রেরণ করতে সক্ষম। এর বর্তমান অবস্থায়, দৃশ্যমান আলোতে তথ্য প্রেরণের জন্য শুধুমাত্র এলইডি বাতি ব্যবহার করা যেতে পারে।   এর শেষ ব্যবহারকারীর পরিপ্রেক্ষিতে, প্রযুক্তিটি ওয়াই-ফাই এর মতোই - মূল প্রযুক্তিগত পার্থক্য হল ওয়াই-ফাই তথ্য প্রেরণের জন্য একটি অ্যান্টেনায় বৈদ্যুতিক উত্তেজনা প্ররোচিত করতে রেডিও ফ্রিকোয়েন্সি ব্যবহার করে, যেখানে লি-ফাই আলোর তীব্রতার মড্যুলেশন ব্যবহার করে তথ্য প্রেরণ করতে। লি-ফাই ইলেক্ট্রোম্যাগনেটিক হস্তক্ষেপের জন্য সংবেদনশীল এলাকায় কাজ করতে সক্ষম (যেমন বিমানের কেবিন, হাসপাতাল, বা সামরিক স্থানে)।    প্রযুক্তির বিবরণ    আরো দেখুন    ব্লুটুথ  ফ্রি-স্পেস অপটিক্যাল যোগাযোগ  হেলিওগ্রাফ  ইনডোর পজিশনিং সিস্টেম (আইপিএস)  ইনফ্রারেড যোগাযোগ  আইআরডিএ  নিয়ার ফিল্ড কমিউনিকেশন (এনএফসি)  ওয়াই-ফাই পজিশনিং সিস্টেম  রোনজা  স্থানিক আলো মডুলেটর (এসএলএম)  সুপার ওয়াই-ফাই  ওয়াই-ফাই ডিরেক্ট  ওয়াইফাই   তথ্যসূত্র    বহিঃসংযোগ    LiFi এবং WiFi ভবিষ্যত নেটওয়ার্ক প্রযুক্তি “Lifi” কত স্পীড জানুন sameotech.com  Li-Fi প্রযুক্তির পরিচিতি।  electronicslovers.com  Li-Fi ঠিক কি?  বিষয়শ্রেণী:তারহীন নেটওয়ার্কিং বিষয়শ্রেণী:এডিনবার্গ বিশ্ববিদ্যালয়ের স্কুল অফ ইনফরমেটিক্স বিষয়শ্রেণী:অপটিক্যাল যোগাযোগ বিষয়শ্রেণী:২০১১-এ টেলিযোগাযোগ-সম্পর্কিত প্রবর্তন